คุณค่ะ คือหนูรู้สึกปวดบริเวณหัวนมด้านขวา แต่เต้านมไม่เจ็บ คล้ำแล้วไปก้อนแต่มีน้ำใสๆ ออกมานิดหน่อย เจ็บมาประมาณ3แล้วค่ะ หนูจะเป็นมะเร็งเต้านมไหมค่ะ
สวัสดีค่ะ ฟองเบีย,การคลำได้ก้อนที่หัวนม มีอาการปวด และมีน้ำใสๆ ไหลจากหัวนม อาจเกิดได้จาก1. ถุงน้ำหรือซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย แต่มักไม่ได้เป้นสาเหตุที่ทำให้มีน้ำไหลจากหัวนม2. ก้อนเนื้องอกธรรมดา คลำได้แข็งกว่าก้อนถุงน้ำ สามารถขยับได้เล็กน้อย ซึ่งชนิดที่พบบริเวณหัวนมและเป็นสาเหตุที่ทำให้มีน้ำไหลได้ คือ papillomay นอกจกานี้ อาจเป็น syringomatous adenoma เป็นต้นนอกจากนี้ หากน้ำที่ไหลมีลักษณะเหมือนน้ำนม ก็จะพบได้เป็นปกติในภาวะหลังหย่านมบุตร มักเป็น 2 ข้าง โดยเกิดจากการกระตุ้นเต้านม เช่น การบีบนวด คลึงเต้านมบ่อยๆ ก็จะทำให้มีน้ำนมไหลได้ นอกจากนี้อาจเกิดจากการใช้ยาบางชนิด เช่น phenothiazine reserpine หรือเกิดจากเป็นเนื้องอกในต่อมใต้สมอง เป็นต้นสำหรับมะเร็งเต้านม ก้อนที่คลำได้มักจะแข็ง และหากอยู่บริเวณหัวนม อาจทำให้มีน้ำไหลออกมา แต่จะมีเลือดปน หรือเป็นเลือดแนะนำว่าหากคลำได้ก้อนที่หัวนมชัดเจน และมีน้ำไหลจากหัวนมดังกล่าว ควรไปพบแพทย์เพื่อตรวจค่ะ แพทย์จะทำการตรวจคลำเต้านม และอาจตรวจเพิ่มด้วยการอัลตราซาวด์ค่ะ